Mike Mac Domhnaill

Is gníomhaí agus scríbhneoir Béarla agus Gaeilge é Mike Mac Domhnaill. Rugadh é i gCluain Cath in iarthar Luimnigh ach d’aistrigh a mhuintir go dtí an Caisleán Nua Thiar nuair a bhásaigh a athair. Foilsíodh a shaothair i Nua Aois, An Cloigeann is a Luach (díolaim), The Stony Thursday Book, Microphone On, Dal gCais, Weekly Observer, Feasta, Comhar, Lá, I Live in Michael Hartnett (díolaim).

Bhuaigh sé Comórtas Gearrscéalaíochta Francis MacManus RTÉ sa bhliain 2013 agus bhain clú amach leis an mbailiúchán Sifting: Uncle Ned & Other Stories (Liberties Press, 2015). Thug leithéid Donal Ryan, Joseph O’Connor agus Kelly Creighton ard-mholadh dó.

Leabhair eile leis ná Mac Baintrí – Widow’s Son (Cluain Cath Press, 2009), Macalla “Maidu” (Coiscéim, 2013), Sifting: Uncle Ned and Other Stories (Liberties Press 2015), Forgiving Moon (Revival Press 2020), Mise Fear Pluaise (Coiscéim 2022), Weeds United (Revival Press 2024)

Is é Agus Anois – Beagáinín Ciúnais an chéad chnuasach scríbhinní i nGaeilge leis an Domhnallach. Cló Iar-Chonnacht a d'fhoilsigh sa bhliain 2024. D’éirigh sé tuirseach den ghearrscéal per se agus thosaigh ar na scríbhinní atá sa leabhar seo. Prós trialach atá i gceist ann. Taitníonn an lipéad “file engagé” leis, ainm a bhaist an foilsitheoir Pádraig Ó Snodaigh air.

Tá cáil bainte amach aige as a chuid gearrscéalta Béarla ach is mar fhile is fearr aithne air i nGaeilge. Scríbhneoir é nach gcreideann sa scoilt dhénártha idir an dá theanga oifigiúla.

Foilsíodh saothar éagsúil leis ar Comhar, dánta go háirithe.

 Tagairtí 

Catagóir:Gníomhaithe Éireannacha
Catagóir:Daoine as Luimneach
Catagóir:Scríbhneoirí Béarla
Catagóir:Scríbhneoirí Gaeilge
Catagóir:Gearrscéalaithe Gaeilge
Catagóir:Gearrscéalaithe Béarla
Catagóir:Filí Gaeilge